|  |  |  |  |  |
| --- | --- | --- | --- | --- |
| Številka: | 43001-294/2023 |  | oznaka naročila: |  |
| Datum: | 5. 4. 2024 |  | MFERAC: | 2431-23-000969/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

**UJMA 2023 - Sanacija usadov in brežin »Sorica« na cesti R3-909/1129 Sorica – Petrovo Brdo od km 1,700 do km 3,400**

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: gp.drsi@gov.si tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-294/2023.

**Vsebina in cilj naročila:**

V sklopu naročila se odpravljajo posledice ujme 2023 na naslednjem odseku:

* R3-909/1129 Sorica – Petrovo Brdo od km 1,700 do km 3,400

V sklopu sanacijskih del se sanirajo hudourniške grape, ki jih je ujma odnesla, in s tem dodatno ogroža varno uporabo ceste. Sanirajo se podporni in oporni zidovi, uredi odvodnjavanje, sanirajo brežine ter uredi ustroj ceste in vozišče s pripadajočo prometno signalizacijo in opremo.

Z navedenimi sanacijskimi ukrepi se bodo sanirale poškodbe na državni cesti, ki so nastale v času ujme avgusta 2023, s čimer se bo izboljšala prometna varnost na navedenem odseku.